**Letno poročilo o izletih v hribe za 2014**

**Na podlagi letnega plana izletov v hribe za člane JKO za leto 2014, smo dejansko izvedli tri dogodke.**

* **V soboto 07. marca 2014, smo bili na Sabotinu.(pri Novi Gorici)**

**Izleta** smo se udeležili : 4 odrasle osebe in dva otroka. (Smirnov Boris z ženo Valerijo in dvema vnukoma, Ljubica Bastič in Lado Brence)

**Dobili smo se** e ob 0745 pri dolgem mostu na Viču, na končni avtobusni postaji št 6*.* Odpeljali smo se točno ob 0800.

**Izhodiščna točka** za hojo je bilo parkirišče ob glavni cesti N. Gorica –Dobrovo v Goriških Brdih. Hoja je bila prijetna, lahka, v obe smeri za okoli tri ure. Ogled prizorišča prve svetovne vojne je bila popestritev dneva. Dodatna zanimivost je bila tudi ekipa ljudi, ki je na grebenu Sabotina in okolici v uniformah Avstrijske in Italijanske vojske iz prve svetovne vojne, snemala film. V bivši karavli je restavracija, kjer smo si napolnili trebuhe z domačimi jedmi. Izlet se je odvijal v predvidenem času, tako da smo domov prišli še proti večeru.

**Naredili smo** nekaj fotografij, ki jih lahko odprete na tej povezavi.-------------------

**Zaradi** moje zdravstvene situacije (operacija rame in slabih vremenskih razmer (posledica žleda), sta odpadla izleta na Trstelj in Slivnico.

**Tudi Dobrčo** smo prestavili zaradi vremenskih razmer in dopusta za mesec in 20 dni.

* **V soboto 19. julija 2014, smo bili na Dobrči**

**Izleta** smo se udeležili : Matjaž Zaletel z ženo Bredo, Ljubica Bastič in Lado Brence.

**Dobili smo se** ob 0745 na parkirnem prostoru Merkurja ob Celovški v Šentvidu nasproti gostilne Jelen. Odhod je bil točno ob 0800.

 **Izhodišče** in vrnitev [Brezje pri Tržiču - Dobrča (direktna pot)](http://www.hribi.net/izlet/brezje_pri_trzicu_dobrca_direktna_pot/3/129/918)

**Kosilo je bilo** v koči na Dobrči, ki je slovelo po dobri hrani in obilnih obrokih. Včasih je luštno blo, zdaj pa ni več tako…

**Fotografiranja** ni bilo, ker smo pozabili na to.

* **V soboto 18. Oktobra 2014 smo bili na Kamniškem sedlu.**

**Izleta** smo se udeležili: Ljubica Bastič, Janez Nose in Lado Brence

**Dobili smo se** ob 0720 na končni avtobusni postaji mestnega potniškega prometa proge št.20. Skupaj smo se odpeljali proti Mengšu, po kamniški obvoznici mimo Kamnika v Kamniško Bistrico. Od tu smo se še nekaj časa peljali po neasfaltirani poti.

**Izhodišče je** nekoliko višje, kjer smo vozila parkirali in se napotili peš proti Kamniškemu sedlu.

**Povezava** za ogled <http://www.hribi.net/gora/kamniska_koca_na_kamniskem_sedlu/3/95>

Izlet je potekal brez posebnosti, le vreme smo imeli odlično in zopet brez fotk.

Ljubljana 22. januar 2015 Pripravil: Vladimir-Lado Brence